અમદાવાદઃ પાસ કન્વિનર હાર્દિક પટેલના ઉપવાસનો આજે ચોથો દિવસ છે. ત્યારે હાર્દિકના ઉપવાસના ચોથા દિવસે આજે એનસીપીના નેતા પ્રફુલ પટેલ હાર્દિક સાથે મુલાકાત કરી હતી. આજે હાર્દિક પટેલની મેડિકલ તપાસ કરવામાં આવી હતી જેમાં તેનું બ્લડપ્રેશર અને શુગર લેવલ સામાન્ય રહ્યું છે. મહત્વનું છે કે ગઈકાલે હાર્દિક પટેલના ઉપવાસ મામલે કોંગ્રેસના 20 જેટલા ધારાસભ્યોએ રાજ્યપાલ સાથે મુલાકાત કરી હતી તેમજ આ અંગે માનવાધિકાર પંચને પણ રજુઆત કરવામાં આવી છે અને બાદમાં આ તમામ ધારાસભ્યો હાર્દિક પટેલને મળ્યા હતા.